laion/Wikipedia-Exotic huggingface dataset:
שיחין (לבנון)

שִׁיחִ֫ין (בערבית: شيحين) היא עיירה בלבנון, ששייכת לנפת צור במחוז הדרום בלבנון. המרחק ממנה לבירת המחוז, צידון, הוא כ-49 קילומטרים בקו אווירי. בשנת 1875, החוקר ויקטור גרן ביקר בעיירה שיחין ודיווח על קיומם של כ-200 מתואלים. גרן תיאר את המקום כ"בנוי על גבעה שמוקפת מתחם הבנוי מאבנים גדולות מסותתות, במידות שונות. בנקודה הגבוהה ביותר בגבעה ניתן להבחין בשרידי מבצר הבנוי מאבנים באותו סגנון, שהחלק הפנימי שלו עבר הסבה לבתים פרטיים, שגם הם הרוסים למחצה. כמו כן, נצפו שברי סרקופגים, בורות מים, גת חצובה בסלע ואגן לאיסוף מי גשמים". לאחר מכן, בשנת 1881, מפת הקרן לחקר ארץ ישראל תיארה את שיחין כ"כפר בנוי מאבן ובוץ, המכיל 150 מתואלים, עם עקבות של חורבות עתיקות [...], ממוקם על רכס גבעות ובו תאנים, זיתים, וקרקעות עיבוד חקלאיות. יש כאן גם בריכה גדולה ושנים עשר בורות מים". הם ציינו גם: "אבנים גדולות מסותתות היטב ויסודות של מבנים עתיקים; עמוד אחד ואבן מפוסלת שבורה; כנראה מקום שהיה בעל חשיבות בימי קדם". במהלך מבצע דין וחשבון ביולי 1993, שיחין הייתה אחת מהעיירות שנפגעו קשות מהארטילריה הישראלית. ב-19 באוגוסט, תשעה עשר ימים לאחר שהושגה הפסקת האש, שמונה חיילים ישראלים נהרגו במארב של חזבאללה בקרבת הכפר. במהלך מלחמת חרבות ברזל, צה"ל דיווח על תקיפת מתחם של חזבאללה בשיחין. התקיפה בוצעה לאחר שנורה טיל נגד טנקים על היישוב מרגליות, שגרם למותו של פועל זר ולפציעתם של שבעה אנשים נוספים. כתגובה, צה"ל ירה על אתר השיגור שממנו בוצעה התקיפה. Guérin, 1880, p. 130 [דרוש מקור: יש לרשום את המקור בצורה מלאה בפעם הראשונה] Guérin, 1880, p. 130; as cited in Conder and Kitchener, 1881, SWP I, p. 192 Conder and Kitchener, 1881, SWP I, p. 192 EMANUEL FABIAN, IDF says it hit Hezbollah compound in south Lebanon, shelled launch site of deadly missile attack, timesofisrael, ‏4 March 2024 מטוסינו תקפו אתר צבאי של ארגון הטרור חיזבאללה, במרחב שיחין בלבנון, באתר 0404, ‏4 במרץ 2024
גוב סולסברי

גוב סולבסברי (באנגלית: Gove Saulsbury;‏ 29 במאי 1815 – 31 ביולי 1881) היה רופא ופוליטיקאי אמריקאי מדלאוור, איש המפלגה הדמוקרטית, שכיהן כחבר הסנאט של דלאוור בשנים 1863–1865, ולאחר מכן ועד 1871 כמושל דלאוור ה-41. הוא הוביל את ההתנגדות למתן זכויות האזרח לאפרו-אמריקאים בדלאוור. גוב סולסברי נולד במחוז קנט שבדלאוור, כבנם של ויליאם ומרגרט אן סמית' סולסברי. אביו היה צאצא למשפחת סולסברי (אנ') מוויילס, אך שינה את איות שם המשפחה מ-Salusbury ל-Saulsbury לאחר המהפכה האמריקאית בשל תחושות האהדה הלויאליסטיות של המשפחה. הוא היה אחיהם הבכור של הסנאטורים וילארד סולסברי האב ואלי סולסברי ודודו של הסנאטור וילארד סולסברי הבן. גוב סולסברי למד בדלאוור קולג' שבעיר ניוארק, וב-1842 סיים לימודים בבית הספר לרפואה של אוניברסיטת פנסילבניה. הוא נשא לאישה את רוזינה ג'יין סמית', ולשניים נולדו חמישה ילדים. סוסלברי היה רופא, וב-1861 היה לנשיא האגודה הרפואית של דלאוור. ב-1873 הוא היה אחד ממייסדי וסלי קולג' בדובר. סולסברי נבחר כחבר הסנאט של דלאוור, וכיהן בו החל מ-1863. במושב הסנאט של 1865 הוא כיהן כיושב הראש שלו, ומתוקף תפקידו הושבע כמושל דלאוור כאשר ב-1 במרץ אותה שנה נפטר בעת כהונתו המושל המכהן ויליאם קאנון. ב-1866 הוא נבחר לתקופת כהונה מלאה כמושל בזכות עצמו לאחר שהביס בבחירות את ג'יימס רידל, וכיהן בתפקיד עד 17 בינואר 1871. ב-1876 הוא היה נציג לוועידה הארצית של המפלגה הדמוקרטית. עם בחירתו של סולסברי כמושל, השיבה המפלגה הדמוקרטית לעצמה את השליטה המוחלטת בדלאוור. הוא התנגד בתקיפות לאשרור התיקון ה-13, התיקון ה-14 והתיקון ה-15 לחוקת ארצות הברית. הוא ועמיתיו למפלגה בדלאוור נקטו בכל צעד אפשרי כדי לסכל את יישומם, והתכחשו לזכויות האזרח החדשות שניתנו לאפרו-אמריקאים. בין אלו נכללה הצעה שאפרו-אמריקאים שהורשעו בפשעים מסוימים יימכרו מחדש לעבדות. הצעה מעוררת פחד זו הצליחה כל כך עד שאף רפובליקני לא נבחר לאספה הכללית של דלאוור ב-1868, ובשנים שלאחר מכן כמעט ולא נבחר אף אחד מהם. עם תום תקופת כהונתו כמושל, ביקש סוסלברי לאייש את המושב בסנאט של ארצות הברית שאויש על ידי אחיו, וילארד סולסברי. וילארד הסתבך בבעיה ידועה של שתייה, ורבים ביקשו שהוא יוחלף. לרוע מזלו של גוב סולסברי, האח השלישי, אלי סולסברי, ביקש גם הוא להיבחר למושב זה. לאחר בחירות ממושכות באספה הכללית, נעשה ברור לווילארד סולסברי שהוא לא יוכל להיבחר, והעביר את התמיכה בו לאחיו אלי, שבסופו של דבר נבחר. גוב סולסברי שב לעיסוקו במשרה מלאה ברפואה. גוב סולסברי נפטר ב-31 ביולי 1881 בדובר, ונטמן בבית הקברות של הכנסייה המתודיסטית וסלי שבעיר. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 229-230. גוב סולסברי באתר אגודת המושלים הלאומית (באנגלית) גוב סולסוברי באתר The Political Graveyard (באנגלית) גוב סולסברי, באתר "Find a Grave" (באנגלית)
ח'אן ארנבה

ח'אן ארנבה (בערבית: خان أرنبة) היא עיירה בדרום סוריה, חלק מנהלית ממחוז קוניטרה בגולן הסורי. העיירה ממוקמת מחוץ לאזור בו יושב כוח הפיקוח על ההפרדה של האומות המאוחדות. היישובים הסמוכים כוללים את סאסא' מצפון מזרח, קוניטרה מדרום מערב, ג'ובטה אל-ח'שאב מצפון מערב, וכן הכפרים הצ'רקסים ביר אל-עג'ם ובריקה מדרום. על פי נתוני הלשכה המרכזית לסטטיסטיקה של סוריה, חאן ארנבה מנתה כ-7,375 תושבים במפקד האוכלוסין של 2004 (טרום מלחמת האזרחים בסוריה). ב-11 באוקטובר 1973, כחלק ממלחמת יום הכיפורים ולאחר בלימת הצבא הסורי ברמת הגולן, הוחלט בצה"ל להעביר את הלחימה לשטח סוריה. אוגדה 210, בפיקודו של אלוף דן לנר, תקפה מאזור קוניטרה מזרחה, ויועדה לכבוש את ח'אן ארנבה. התכנית דרשה מאוגדה 210 לנוע במהירות ולפרוץ דרך ההגנות הסוריות. ההתקפה החלה בשעה 13:00, וכללה ריכוך ארטילרי מקדים. הכוחות הישראליים נתקלו בהתנגדות עזה באזור ח'אן ארנבה. הסורים הפעילו אש ארטילרית כבדה, טנקים שירו מעמדות חפורות וחוליות נ"ט ניידות, שהפכו את התקדמות צה"ל לאתגר גדול. חטיבה 179 בפיקוד אל"ם רן שריג, שהובילה את ההתקפה, נתקלה במתחם מבוצר ומוכן היטב. החטיבה ספגה אש כבדה ואיבדה את מרבית הטנקים שלה, אך טנקים בודדים הצליחו להגיע לח'אן ארנבה. בשעה 15:00 הוטלה למערכה חטיבה 679 תחת פיקודו של אל"ם אורי אור. יחד עם חטיבה 679 הצליחו הכוחות להשתלט על אזור ח'אן ארנבה עד הערב ולכבוש אותו. טיהור האזור ופינוי הפצועים נמשך בלילה על ידי גדוד צנחנים מחטיבה 317. ב-12 במרץ 2024 כחלק מהחזית הצפונית במלחמת חרבות ברזל פרסם דובר צה"ל תקיפת אווירית של תשתיות צבאיות של צבא סוריה אשר היו בשימוש ארגון הטרור חזבאללה בח'אן ארנבה. קרב ח'אן ארנבה, באתר yomkipurwar.mod.gov.il, ‏10 בנובמבר 1973 המאבק הנעלם: הקרב בחאן ארינבה שצמרת הצבא התאמצה להסתיר, באתר מעריב אונליין, 25 בפברואר 2017 צה"ל תקף תשתיות של צבא סוריה בהם פעל חיזבאללה, באתר מעריב אונליין, 12 במרץ 2024
ג'יימס פונדר

ג'יימס פונדר (באנגלית: James Ponder;‏ 31 באוקטובר 1819 – 5 בנובמבר 1897) היה פוליטיקאי אמריקאי מדלאוור, איש המפלגה הדמוקרטית, שכיהן כחבר בית הנבחרים של דלאוור בשנים 1857–1859, כחבר הסנאט של דלאוור בשנים 1865–1869, וכמושל דלאוור ה-42 בשנים 1871–1875. ג'יימס פונדר נולד ליד מילטון שבדלאוור, כבנם של ג'ון והסטר מילבי פונדר. ב-1851 הוא נשא לאישה את סאלי וופלס, ולשניים נולדו ארבעה ילדים. פונדר ירש את עסקי אביו והרחיב אותם לעסקי בניית ספינות, חקלאות ובנקאות. פונדר נבחר לבית הנבחרים של דלאוור, וכיהן בו בשנים 1856–1859. בשנים 1865–1869 הוא כיהן כחבר הסנאט של דלאוור, ובמושב האחרון לכהונתו בסנאט הוא היה יושב ראש הבית. ב-1870 הוא נבחר כמושל דלאוור לאחר שהביס את המועמד הרפובליקני תומאס בון קורסי, וכיהן בתפקיד מ-17 בינואר 1871 ועד 19 בינואר 1875. בחירות 1870 היו ההזדמנות הראשונה של האפרו-אמריקאים להצביע בבחירות בדלאוור, ותקופת כהונתו של פונדר עמדה בצילה של תגובה מתמשכת לשינוי זה. פונדר עצמו לא תמך בשום פנים ואופן בשינוי, באומרו לאספה הכללית של המדינה שהממשלה הפדרלית שגתה כאשר הרחיבה את זכות הבחירה ל"כושים הבלתי מחונכים". במערכת הבחירות הוצגו רשימות בוחרים מזויפות אשר למעשה שללו את זכות ההצבעה מרוב האפרו-אמריקאים, וכתוצאה מהן לכל המושבים באספה הכללית נבחרו נציגי המפלגה הדמוקרטית. בתגובה, שלח שנתיים לאחר מכן נשיא ארצות הברית יוליסס ס. גרנט כוחות פדרליים לבצע פעולות שיטור במהלך הבחירות, ובכך עלה בידם של רפובליקנים אחדים להיבחר, אך ללא ספק הוא הגביר את המרירות של תושבי דלאוור כלפי הממשלה הפדרלית וכלפי תומכי הרפובליקנים במדינה. התוצאה המיידית של הטלת מס הגולגולת ושל "חוק ההערכה " (Assessment Act) של 1873, שלמעשה אפשר לגובי המס את היכולת להוציא אנשים מרשימת המצביעים, לכאורה על כך שלא שילמו את מיסיהם, והפך עבור אלו שהוצאו מהרשימה את משימת החזרתם אליה לכמעט בלתי אפשרית. תקופת כהונתו של פונדר כמושל עמדה גם בסימן ההרחבה של משרדי הממשלה למה שכיום ידוע כ"בית המדינה הישן", ושיפוץ יסודי שלו שכלל את ההתקנה הראשונה בו של מערכת חימום ומנורות גז. הצעד השנוי ביותר במחלוקת במהלך תקופת כהונתו הייתה מינויו של גיסו, הסנאטור לשעבר וילארד סולסברי כנשיא בית המשפט העליון של היושר. סולסברי עזב את הסנאט בחרפה לאחר שהסתבך בבעיות שתייה, הבטיח לפונדר שישנה את דרכיו אם ימונה לתפקיד, ועמד במילתו. ג'יימס פונדר נפטר במילטון ב-5 בנובמבר 1897. הוא נטמן בבית הקברות המתודיסטי אפיסקופלי שבעיר. ביתו שבמילטון הוכנס ב-1973 אל המרשם הלאומי של מקומות היסטוריים. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 230. ג'יימס פונדר באתר אגודת המושלים הלאומית (באנגלית) ג'יימס פונדר באתר The Political Graveyard (באנגלית) ג'יימס פונדר, באתר "Find a Grave" (באנגלית) Vincent P. Rogers (September 1972). "National Register of Historic Places Inventory/Nomination: Gov. James Ponder House".
נפת בעלבכ

נפת בעלבכ (בערבית: قضاء بعلبك) היא נפה מנהלית במחוז בעלבק-הרמל במזרח לבנון, ובה שוכנת בירת המחוז, העיר בעלבכ. נפת בעלבכ היא הנפה הגדולה ביותר בשטחה, מבין הנפות בלבנון, בשטח כולל של 2,319 קמ"ר, 22.3% מכלל שטחה של לבנון (10,400 קמ"ר). ב-31 דצמבר 2017 חיו בנפה 387,935 איש, שהם כ-7% מכלל האוכלוסייה בלבנון (5,416,225 נפש). מספר זה מהווה 84.7% מתוך כלל אוכלוסיית מחוז בעלבכ-הרמל (457,932 נפש). איעאת (ער') אנצאר (בעלבכ) (ער') בג'אג'ה (ער') אל-בזאליה (ער') א-תליילה (ער') אל-ג'דיידה (בעלבכ) (ער') אל-חדת' (בעלבכ) (ער') חפיר (בעלבכ) (ער') ח'רייבה (בעלבכ) (ער') אל-ח'דר (בעלבכ) (ער') דוריס (לבנון) דמדום (ער') א-ראם (בעלבכ) (ער') סעידה (בעלבכ) (ער') א-ספרי (ער') אל-עין (בעלבכ) א-סוואנה (בעלבכ) (ער') טייבה (בעלבכ) (ער') אל-פאכהה (ער') אל-קאע אל-קדאם (ער') אל-כניסה (בעלבכ) (ער') לָבּוֶוה (ער') אל-מחפארה (ער') נבי רשאדה (ער') א-נבי שית נבי עות'מאן (ער') א-נקרה (בעלבכ) (ער') אל-ימונה (ער') בתדעי (ער') בדנאיל (ער') ברקה (בעלבכ) (ער') בריתאל (ער') בעלבכ בודאי (בעלבכ) יונין (ער') בית שאמא (ער') בית סליבי (ער') בית משיכּ (ער') תל אהל (ער') תל איוב (לבנון) (ער') תל א-דלהמיה (ער') תל א-סעודי (ער') תל סולטאן יעקוב (ער') תל א-שייח' חסן א-ריי (ער') תל אל-ע'סיל (ער') תל ביר דכווה (ער') תל בר אליאס (ער') תל בשארה (ער') תל תעלבאיא (ער') תל חזין (ער') תל חוש א-רפקה (ער') תל דיר (ער') תל דיר זנון (ער') תל רסם אל-חדית' (ער') תל ריאק (ער') תל זייתון (ער') תל א-סאעאתיה (ער') תל סרחאן (ער') תל שמסין (ער') תל עלאק (ער') תל עין שריף (ער') תל עין סופר (ער') תל עין ע'סאלי (ער') תל עין נפיח' (ער') תל קב אליאס (ער') תל קסר לבווה (ער') תל כרמיתא (ער') תל מג'דלון (ער') תל מח'דה (ער') תל מרתפא (ער') תל מסעוד (ער') תל נבע א-ליטאני (ער') תל נהאריא (ער') תל ורדין (ער') תמנין א-תחתא (ער') תמנין אל-פוקא (ער') ג'בּעא (ער') ג'בל א-סעידה (ער') ג'בּולה (ער') ג'נתא (ער') חאם (בעלבכ) (ער') חרבּתא (בעלבכ) (ער') חזין (בעלבכ) (ער') חלבּתא (ער') חור תעלא (ער') חוש א-ד'הבּ (ער') חוש א-ראפקה (ער') חוש א-נבּי (ער') חוש ברדא (ער') חוש תל ספיה (ער') חוש סניד (ער') דאר אל-ואסעה (ער') דיר אל-אחמר (ער') ראס בעלבכ רמאסא (ער') ריחא (ער') זבּוד (ער') סרעין א-תחתא (ער') סרעין אל-פוקא (ער') שמסטאר (ער') שעבּיה (בעלבכ) (ער') שעת' (ער') שליפא (ער') ספרא (בעלבכ) (ער') טאריא (ער') ערסאל עלאק א-תל (ער') עין א-סודאא (ער') עין בּורד'אי (ער') עיינאתא (בעלבכ) (ער') פלאווי (ער') קסרנבא קריית מג'דלון (ער') קרחא (בעלבכ) (ער') קלעת א-תנור (ער') קלילה (בעלבכ) (ער') כפר דאן (בעלבכ) (ער') כפר דבּש (ער') בשוואת (ער') מזרעת אָאל סווידאן (ער') מזרעת א-תות (ער') מזרעת קלד א-סבע (ער') מסנע א-זהרה (ער') מערבּון (ער') מקראק (ער') נבּחא (ער') נבּחא אל-חרפוש (ער') ואדי אום עלי (ער') ואדי א-ספא א-שרקי (ער') ואדי פערה (ער') מדיה וקבצים בנושא נפת בעלבכ בוויקישיתוף Lebanon: Administrative Division (Governorates and Districts) - Population Statistics, Charts and Map, www.citypopulation.de
סך מוצקים מומסים

סך מוצקים מומסים הוא מדד של איכות מים המייצג את הסך הכולל של חומרים אורגניים ותרכובת אי-אורגנית במים, בצורה מולקולרית, מיוננת או מיקרו-גרגירית. מכיוון שסך המוצקים המומסים כולל את כלל החומרים הזרים במים, בין אם הם גורמים הפוגעים בבריאות האדם ובין אם לאו, סך המוצקים המומסים הוא מדד אורגנולפטי של המים ולא מדד בריאותי. על כן, בישראל, מדידת סך מוצקים מומסים של מקורות מים נדרשת בישראל רק פעם בחמש שנים. סך המוצקים המומסים מודד בעיקר מלחים אי-אורגניים, מבוססי סידן, מגנזיום, נתרן ואשלגן, וכן קרבונט, מימן קרבונט, אניוני כלוריד, סולפט וחנקה. כן כלולים בסך המוצקים המומסים חומרים אורגניים שלרוב מהווים מיעוט בסך הכולל. מאמרים שונים ממשתמשים ברמות שונות, כמו 1,000 ו-1500 מ"ג לליטר, של סך מוצקים מומסים כסף של תקינות מים. טיוטת תקן ישראלי למערכות מים מגדיר ערכים של 200–1500 מ"ג לליטר כסבירים. מסמך של ארגון הבריאות העולמי משנת 1996 קבע את הציונים הבאים לערכי סך מוצקים מומסים של מים, בעקבות מבחני טעימה: מצוין - עד 300 מ"ג לליטר טוב - בין 300–600 מ"ג לליטר סביר - בין 600–900 מ"ג לליטר ירוד - בין 900–1200 מ"ג לליטר פסול - מעל 1200 מ"ג לליטר השיטה העיקרית המשמשת למדידת סך המוצקים המומסים היא על ידי מדידת מוליכות חשמלית והמרת הערכים לערכי סך מוצקים מומסים בעזרת טבלת המרה המבוססת על סוג המים. שיטה נוספת למדידת סך המוצקים המומסים היא על ידי מדידת כל חומר בנפרד וחיבור כלל הערכים הנמדדים. ניתן להוריד את סך המוצקים המומסים במים בשיטות שונות של התפלה. אפשר להשיג מים ברמה רצוייה של סך מוצקים מומסים על ידי מיהול של מים ברמות שונות של סך מוצקים מומסים. שיטות לריכוך מים קשים אינן מורידות את סך המוצקים המומסים במים אלא רק משנות את סוג המוצקים. מדיה וקבצים בנושא סך מוצקים מומסים בוויקישיתוף תקנות בריאות העם (איכותם התברואית של מי־שתייה ומיתקני מי שתיה), התשע"ג-2013 Total dissolved solids in Drinking-water, WHO, 2003 Mayla, Yousef Salah Abu, and Salem Saleem Abu Amr. "Chemical and microbiological quality of drinking water in Gaza Strip, Palestine." Cell 970.599 (2010): 832708. Heen, Zeyad H. Abu, and Sami H. Lubbad, "Assessment of groundwater quality in Gaza city (south of Palestine) during the period (1994-2004).", Ninth International Water Technology Conference, Sharm Al-Sheikh, Egypt. מערכות לטיפול במי שתייה: מערכות, למעט מערכות אוסמוזה הפוכה, טיוטה לתקן ישראלי ת"י 1505 חלק 1, מאי 2023 Ahmed Sharjeel, Design, Development and Performance of Optimum Water Softener, Earth Sciences Pakistan (ESP), Zibeline International Publishing, vol. 3(1), pages 18-22, February.
גלעד כהן (עיתונאי)

גלעד כהן (נולד ב-30 באוקטובר 1986) הוא עיתונאי ישראלי המשמש כתב לענייני ירושלים בידיעות אחרונות ובאתר ynet. נולד במושב תקומה בעוטף עזה, למשפחה דתית. אביו, ציון, הוא חקלאי ואיש עסקים, לשעבר בעלים של חברת תומטק, ואימו טובה, עבדה במשך שנים כמורה-מחנכת. למד בבית ספר דע"ת בקיבוץ סעד ולאחר מכן בישיבה תיכונית לאומנויות 'דביר' בירושלים, לאחריה למד במשך שנה וחצי במכינה הקדם צבאית בבית יתיר. בשנת 2006, התגייס כהן לפלחה"ן גבעתי והשתתף במספר מבצעים ברצועת עזה, בהם מבצע עופרת יצוקה וצוק איתן. לאחר סיום לימודיו לתואר ראשון באוניברסיטה העברית במדע המדינה ובלימודי האסלאם והמזרח התיכון ב-2016, החל לעבוד בחדר החדשות של רשת ב' כעורך דיגיטל וברדיו ירושלים כעורך תוכנית הבוקר שהגיש אבי רצון ובהמשך, כעורך התכנית שמגיש עופר חדד. בשנת 2017, החל כהן לשמש ככתב חדשות באתר 'כיפה'. שם חשף כי רוצח מיכל סלה, אלירן מלול, קרא לעזרה כמה ימים לפני הרצח. בשנת 2019, החל כהן לשמש ככתב לענייני משטרה בירושלים של ynet וידיעות אחרונות, ובשנת 2022, מונה לכתב ירושלים ומשפט. בין חשיפותיו, יחד עם הכתב חיים גולדיטש, ניתן למנות את פרשת הבדיקות הפיראטיות של מד"א בתקופת הקורונה, התכנית הפלסטינית לירושלים, הסכנה מגשר המוגרבים ברחבת הכותל המערבי, והחשש לשחיתות בכפר חב"ד. כהן פרסם עוד שורה של כתבות ביניהם, המסמכים הראשונים של שוק מחנה יהודה, סודו של מואיז הקטן, קיום ראיון עם יונתן פולארד אחרי מות אשתו, ואת תוכנית הבניה של מעון ראש הממשלה בבלפור שהוצגו ברשת. כהן סיקר בין היתר אירועים חשובים כמו משפט נתניהו, הפגנות בלפור וההפגנות בעקבות מותו של אהוביה סנדק. כהן הופיע תחת השם 'גילו כהן'. בשנת 2011, הוציא אלבום מוזיקה בשם 'יורה' עם שירים שכתב והלחין ומספר שירים בהם 'צלילה חופשית', 'ארץ לא זרועה', ו'ילד בגן מחייך' אשר הושמעו ברשתות ישראליות שונות. בשנת 2023, בעת שירותו במילואים הוציא כהן את השיר 'נקצור ברינה' שזכה להשמעה בגלגלצ. מתגורר בשכונת גוננים[דרוש מקור] בירושלים, נשוי ואב לשתי בנות. גלעד כהן, ברשת החברתית אקס (טוויטר) גלעד כהן, באתר ynet מינוי חדש לכתב חדשות כיפה, באתר כיפה, ‏2019-12-01 "אני מחפש שיעזרו לי": כשרוצח מיכל סלה ביקש עזרה, באתר כיפה, ‏2019-10-10 אייס, גלעד כהן מצטרף לצוות הכתבים של ynet ו"ידיעות אחרונות", באתר אייס, 1 בדצמבר 2019 גלעד כהן, חיים גולדיטש, תיעוד במצלמה נסתרת: בדיקות הקורונה הפיראטיות של שני מתנדבי מד"א, באתר ynet, 25 בספטמבר 2020 גלעד כהן, בתמיכת האו"ם והאיחוד האירופי: תוכנית הרשות הפלסטינית להקמת בירה בירושלים עד 2030, באתר ynet, 27 במאי 2022 גלעד כהן, חיים גולדיטש, המהנדסים קבעו: גשר המוגרבים בסכנת קריסה על הכותל - המדינה מתנערת, באתר ynet, 8 ביולי 2021 חיים גולדיטש, גלעד כהן, עסקת המיליונים המפוקפקת: חשש לשחיתות בכפר חב"ד, באתר ynet, 7 בינואר 2021 גלעד כהן, ממגרש ריק לאחד המקומות העמוסים בירושלים: 100 שנה לשוק מחנה יהודה, באתר ynet, 11 ביולי 2022 גלעד כהן, הסוד המפתיע שנשמר יותר ממאה שנה: מואיז הקטן וסיפור האהבה הגדול, באתר ynet, 6 במאי 2022 גלעד כהן, "שנים של מאבק שניהלה לשחרורי עלו לאסתר בבריאותה", באתר "ידיעות אחרונות", 1 בפברואר 2022 גלעד כהן, תוכניות הבנייה של מעון רה"מ נחשפו באתר העירייה: "זה מחדל", באתר ynet, 28 בנובמבר 2021 משפט נתניהו, באתר ynet גלעד כהן, רועי רובינשטיין, "מגיעה לנו ארץ אחרת": יותר מ-20 אלף מחו נגד נתניהו, באתר ynet, 20 במרץ 2021 גלעד כהן, שנה למותו של סנדק: מאות הפגינו בירושלים, ביצים נזרקו על שוטרים, באתר ynet, 11 בדצמבר 2021
מפרץ המרגלים

מפרץ המרגלים (בפולנית: Zatoka szpiegów) היא סדרת טלוויזיה פולנית מסוגת הדרמה ההיסטורית ששודרה בטלוויזיה הפולנית בינואר 2024. בשנות ה-40 של המאה ה-20, קצין אבווהר נאצי מגלה את מוצאו הפולני ומחליט להפוך למרגל לטובת בעלות הברית. מוטלת עליו המשימה להשיג מידע מודיעיני על הקריגסמרינה במהלך הקרב המתמשך על האוקיינוס האטלנטי. ברטוש גלנר - פרנץ ניומן קרולינה קומינק - גרטה מריוש בונשבסקי - המפקד קסלר ויקטוריה סופרין - אילזה מיכאל באליקי - אנגל מריה שווילפה - אנה אנה רדוואן - רוזה, אמו של פרנץ קרול ביסקופ - סטאז'ק קרול פוצ'ק - יוהאן אנה קרשצ'מרזי'ק צילומים הסדרה נערכו ב-5 במאי 2023 בגדנסק ולאחר מכן עברו לגדיניה ולסופוט. הצילומים הושלמו עד יוני 2023. "מפרץ המרגלים", במסד הנתונים הקולנועיים IMDb (באנגלית) Serial historyczny „Zatoka szpiegów” w styczniu w TVP1, Centrum Informacji TVP ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מפרץ המרגלים".
טאראס קומפניצ'נקו

טאראס קומפניצ'נקו (באוקראינית: Тарас Компаніченко; נולד 14 בנובמבר 1969 בקייב, הרפובליקה הסובייטית הסוציאליסטית האוקראינית) הוא אמן הקלטות אוקראיני, ומנגן בכלי נגינה מסורתיים כמו קובזה, בנדורה ולירה (אנ), מלחין וזמר-יוצר. הוא חבר פעיל בארגון Kobzarskyi Tsekh (איגוד אמני הקובזה) וכן בלהקות המוזיקה הקדומה "Chorea Kozacka" ו"Sarmatica". הוא השתתף באופן פעיל במהפכה הכתומה שהתרחשה באוקראינה מנובמבר 2004 עד ינואר 2005 וכן ביברומאידאן בשנים 2013–2014. הוא קיבל את תואר אמן מוערך של אוקראינה(אנ) וחתן פרס ואסיל סטוס (אנ') . במקור קומפניצ'נקו למד ציור ותולדות האמנות, אך הוא ויתר על קרירה זאת לטובת המוזיקה. בעקבות הפלישה הרוסית לאוקראינה, הוא התגייס והצטרף לחטיבת ההגנה הטריטוריאלית ה-241 של צבא אוקראינה. מדיה וקבצים בנושא טאראס קומפניצ'נקו בוויקישיתוף טאראס קומפניצ'נקו, ברשת החברתית פייסבוק Спадкоємець українських мудреців – інтерв'ю Інтерв`ю s Тарасом Компаніченком про перспективи традиційного музикування в автентичних sпівоценких "Тарас Компаніченко - пісні, біографія - Українські пісні". "Указ Президента України № 1001/2008 «Про відзначення державними нагородами України»". Офіційне інтернет-представництво Президента України (באוקראינית). 2016-10-02. ארכיון מ-2016-11-29. Hayda, Julian (1 ביוני 2022). "War isn't dampening artists' determination to revive Indigenous Ukrainian music". NPR. נבדק ב-13 במרץ 2023. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טאראס קומפניצ'נקו".
פרס המוזיקה הבריטית לאלבום השנה הבריטי

פרס המוזיקה הבריטית לאלבום השנה הבריטי הוא פרס מוזיקה המוענק על ידי איגוד תעשיית ההקלטות הבריטי (BPI). מוזיקאים בריטים מהווים אחד מכל שמונה אלבומים שנרכשו ברחבי העולם, נכון ל-2015. החברות ב-BPI כוללת למעלה מ-300 חברות מוזיקה עצמאיות וחברות תקליטים גדולות כמו יוניברסל מיוזיק, סוני מיוזיק ווורנר מיוזיק. About BPI, web.archive.org, ‏2015-12-06
Hakucho

Hakuchō (ידוע גם כ- Cosmic Radiation Satellite (CORSA-b)) היה טלסקופ שפעל בתחום קרני רנטגן והיה טלסקופ חלל יפני ראשון בתחום זה. הוא היה זהה לוויין CORSA ששיגורו נכשל בשנת 1976 עקב בעיה במשגר. הלווין קיבל את שמו (שפירושו ביפנית "ברבור") לאחר שיגורו). הלוויין פעל כ-4 שנים. מספר שנים הוא פעל במקביל לטלסקופ החלל איינשטיין האמריקאי ו-Tenma היפני. הטלסקופ שוגר ב-21 בפברואר 1979 ממרכז החלל אוצ'ינורה בעזר משגר M-3C. הוא פותח על ידי מכון החלל ומדעי אווירונאוטיקה שהיה חלק של אוניברסיטת טוקיו. הלוויין פעל בגובה של כ-550 ק"מ. על המכשיר הותקנו 3 מכשירים שכללו 11 רגשים: VSX (Very Soft eXperiment) כלל 4 רגשים בתחום kEv ‏ 1- ‏ eV ‏ 0.1 בשטח 77 סמ"ר כל אחד. SFX (SoFt x-ray eXperiment) כלל 6 רגשים בתחום kEv ‏ 30- ‏ eV ‏ 1.5 בשטח 69 סמ"ר כל אחד. HDX (HarD X-ray experiment) כלל רגש בתחום kEv ‏ 100- ‏ eV ‏ 10 בשטח 49 סמ"ר. בזמן פעילותו התגלו מקורות קרני רנטגן חדשים, בוצע תצפית ארוך טווח של כוכבים ניטרוניים והתגלו מקורות של התפרצויות קרני רנטגן. מדיה וקבצים בנושא Hakucho בוויקישיתוף תיאור פעילות נתונים מאתר נאס"א
מינרווה (פירושונים)

האם התכוונתם ל... מינרווה – אלת החוכמה הרומית מינרבה (יצרנית רכב) – יצרנית רכב בלגית מינרוה בית הוצאה לאור – הוצאה לאור ישראלית מרכז מינרבה לזכויות האדם – מרכז אקדמי ישראלי רפובליקת מינרווה – מדינה לכאורה באוקיינוס השקט
דומיניק סקוט קיי

דומיניק סקוט קיי (באנגלית: Dominic Scott Kay נולד ב-6 במאי 1996) הוא שחקן, במאי, איש עסקים וזמר אמריקאי. בשנת 2002 שיחק בסרטו של סטיבן ספילברג, דו"ח מיוחד. בשנת 2006 דיבב את קולו של ווילבר בסרט האנימציה חוות הקסמים, ובסצנת הפוסט-קרדיטים של שודדי הקאריביים: סוף העולם בתור הנרי טרנר, בנם של ויל טרנר (אורלנדו בלום) ואליזבת סוואן (קירה נייטלי). בשנת 2008 דיבב את קולו של אדם בסרט האנימציה חברים בשלג. הוא גם הופיע בעונה החמישית של המהדורה האמריקאית של תוכנית המציאות The Voice. קיי ביים וכתב סרט קצר בכיכובו של קווין בייקון בשם Saving Angelo, סיפור המבוסס על האירועים האמיתיים של כלב נטוש שנותר למוות בצד הדרך שהוא ומשפחתו הצילו ב-2003. הוא גם כתב וביים סרט קצר נוסף, הבקתה של סבא. בשנת 2021 שיחק במותחן "Red Stone". קיי הוא יזם, בעל מספר חברות בידור. הוא ידוע כחובב בעלי חיים, והוא שגריר StarPower של קרן Starlight Children . דומיניק סקוט קיי, במסד הנתונים הקולנועיים IMDb (באנגלית) Goodyear, Dana (25 ביוני 2007). "Boy with Dog". The New Yorker. ארכיון מ-18 במרץ 2010. נבדק ב-3 במאי 2010. {{cite news}}: (עזרה) Grant, Stacey (19 ביולי 2015). "Will Turner and Elizabeth Swann's son is all grown up: see what he looks like now". MTV News. נבדק ב-1 בינואר 2019. {{cite news}}: (עזרה) "StarPower Ambassadors". Starlight Children's Foundation. אורכב מ-המקור ב-10 במאי 2010. נבדק ב-3 במאי 2010. {{cite web}}: (עזרה)
מוחייביב

מוּחַייבִּיבּ (בערבית: محيبيب; בתעתיק מדויק: מחיביב) הוא כפר קטן בנפת מרג' עיון בדרום לבנון השוכן קרוב לגבול ישראל–לבנון במרחק של כ-5 ק"מ מקיבוץ יפתח וכ-6 ק"מ מקיבוץ מלכיה. אדוארד הנרי פאלמר ציין כי מקור השם ב"נבי מוחייביב", במשמעות הנביא מוחייביב, קרי הנביא אהוב, בהתייחס אולי למקאם בנימין. בשנת 1881 תיארה מפת הקרן לחקר ארץ ישראל את הכפר כ"כפר קטן מסביב לאבן בשם 'נבי', שבו כשבעים מוסלמים, ואשר ממוקם על ראש הרכס, עם זיתים ואדמה לעיבוד; יש שני בורות מים בכפר". סקר פלסטין המערבית, מפה 4: IAA, Wikimedia Commons Palmer, 1881, p. 92 Conder and Kitchener, 1881, SWP I, p. 202 ערך זה הוא קצרמר בנושא יישובים בלבנון. אתם מוזמנים לתרום לוויקיפדיה ולהרחיב אותו.
חדשות אל-עהד

חדשות אל-עהד (בערבית: العهد نيوز, בתעתיק מדויק: אלעהד ניוז) הוא עיתון חדשות לבנוני בערבית בבעלות ארגון הטרור חזבאללה, ומהווה אחד מגופי התעמולה שלו. העיתון הוקם במטרה להציג את הנרטיבים ונקודות המבט של חזבאללה בקרב הציבור הלבנוני והערבי. הוא עוסק במגוון נושאים ובהם חדשות, פרשנויות, ראיונות ותוכניות תיעודיות, עם התמקדות בנושאים הקשורים למדיניות החוץ של לבנון, הסכסוך הישראלי-פלסטיני, פעילות חזבאללה וההתרחשויות במזרח התיכון. העיתון יצא לאור לראשונה ב-18 ביוני 1984, כעיתון שבועי בשם "אל-עהד", וב-5 בנובמבר 1999 הושקה הגרסה האינטרנטית שלו, הפועלת באותה מתכונת עד היום. כחלק מתאגיד התקשורת של חזבאללה, אתר חדשות אל-עהד מושפע מסדר היום הפוליטי והאידאולוגי של התנועה. אשר על כן, מופנית כלפיו ביקורת ככזה המשמש כלי תעמולה לטובת חזבאללה ומציג פרספקטיבה חד-צדדית על המתרחש באזור. אתר האינטרנט הרשמי של חדשות אל-עהד (בערבית) אתר האינטרנט הרשמי של חדשות אל-עהד (באנגלית) אתר האינטרנט הרשמי של חדשות אל-עהד (בספרדית) אתר האינטרנט הרשמי של חדשות אל-עהד (בצרפתית) חדשות אל-עהד, ברשת החברתית אקס (טוויטר) موقع العهد الاخباري, www.alahednews.com.lb (בערבית) "Terrorists Are Still Recruiting on Facebook, Despite Zuckerberg's Reassurances". Bloomberg.com (באנגלית). 2018-05-10. נבדק ב-2024-03-13. ערך זה הוא קצרמר בנושא תקשורת ובנושא עיתונים. אתם מוזמנים לתרום לוויקיפדיה ולהרחיב אותו.